《题龙隐岩 其二》
宋代·方信孺

雨脚初收鱼尾霞，满溪流水半溪花。寻源曾识武陵洞，泛宅如溪苕水家。

但得嵌空元有路，何如峭绝不容车。道人辛苦经云水，成塔从来是劫沙。

作者简介：方信孺[公元1177年至1222年]字孚若，兴化军（四库总目作，莆田霞皋）人。生于宋孝宗淳熙四年，卒于宁宗嘉定十五年，年四十六岁。有隽才，未冠能文。周必大、杨万里颇赞善之。以荫补番禺尉，治盗有异绩。开禧三年，（公元一二零七年）假朝奉郎使金，自春至秋三往返，以口舌折强敌。历淮东转运判官，知真州。后奉祠归，屏居岩穴，放浪诗酒以终。其父为叶颙宰相的女婿，其为叶颙宰相的孙女婿。